Gunvor Nervold Antonsen

Gunvor Nervold Antonsen (født 1974 i Oslo) er billedkunstner, med utdannelse fra Kunsthøgskolen i Bergen i 2001 og Kunsthochschule Berlin-Weissensee i 1998. 

Nervold Antonsen arbeider i et bredt spekter av materialer, og forener tekstilmontasje, treskulptur, maleri, lyd og historiske objekter i materielle og romlige komposisjoner. Verkene hennes kjennetegnes av et rått og direkte uttrykk, der den tette dialogen med materialet er en essensiell del av prosessen. Hennes verker kan sies å tematisere motsetninger mellom skapelseskraft og ødeleggelse, og mellom menneske, kunnskap, natur og kultur. Ofte bærer installasjonene med seg en kritikk av den verdiskalaen dagens økonomiske modell måler arbeid etter, og konsekvensen av ensretting av samfunn, verdivalg og livsrytmer.   

I 2019 var hun en av de nominerte til Lorck Schives Kunstpris. Til utstillingen fulgte lydverket og diktboken Vi er margen, som ble utgitt på forlaget H//O//F. Boken ble innkjøpt til Kulturrådets innkjøpsordning- ny norsk skjønnlitteratur (2019).    

Nervold Antonsen er kjøpt inn av flere private og offentlige institusjoner, og har gjort utsmykning for KORO. 

Hun har engasjert seg fagpolitisk gjennom verv i Norske Billedkunstnere og Norske Tekstilkunstnere, og som styreleder i Norske Tekstilkunstnere fra 2006 til 2009 var hun med å etablere SOFT galleri i Oslo.

Nervold Antonsen bor og arbeider i Rollag i Numedal.

Utstillinger i utvalg 
Separatutstillinger; Vi er margen, Lorck Schives Kunstpris, Trondheim Kunstmuseum (2019-2020), Kompendium, Kunstnerforbundet (2018), For all tid uforanderlig, House of Foundation, Moss (2017); Hybridenes poesi, Textilmuseet, Borås, Sverige (2016); Spring Burial, Kunstnerforbundet, Oslo (2013); Tidlige bilder, Akershus Kunstsenter (2013); Polyfonisk stillstand, SOFT galleri, Oslo (2011); MALEREI.STICKEREI., Hå Gamle Prestegård (2010).

Gruppeutstillinger; Hvorfor bøye seg så dypt?, Kunsthall Grenland (2018); Ode til en vaskeklut, hymne til en tiger, Kunstnerforbundet, Oslo (2017), Stavanger Kunsthall (2018); Present, Bomuldsfabriken Kunsthall, Arendal (2017); Wildlife Skulpturpark, Nesodden (2017-2020); Norsk Skulpturbiennale, Vigeland-museet, Oslo (2016); Tusen tråder, Lillehammer Kunstmuseum (2014), og Høstutstillingen, Statens Kunstutstilling, Kunstnernes Hus, Oslo (2017, 2011, 2010).

Priser 
The Nordic Award in Textiles, Stiftelsen Fokus Borås, Sverige, 2015.

Norske Kunstforeningers debutantpris, Høstutstillingen 2010, for verket Barovessjan.

Bibliografi 
Vi er margen (2019). Dikt av Nervold Antonsen, essay av Jonas Bals og fotografier av Heidi Nikolaisen.  H//O//F Forlag. ISBN: 9788293317975
Kompendium (2018). Publikasjon med tekster av Line Ulekleiv, Ann Jäderlund, Hans Petter Blad, Rolf Theil, Even Tråen, Maria Berg Reinertsen og Gunvor Nervold Antonsen. Foto av Heidi Nikolaisen. Design av Aslak Gurholt (Yokoland). H//O//F Forlag. ISBN 978-82-93317-84-5 Audiaturbok.no
Reisen (2017). Boksamarbeid med forfatter Hans Petter Blad. Foto av Christina Leithe Hansen. Design av Aslak Gurholt (Yokoland). H//O//F Forlag. ISBN 978-82-93317-64-7 Audiaturbok.no
Tidlige bilder (2017). Billedkatalog med tekst av forfatter Mirjam Kristensen. Design av Anne Grethe Thoresen/Multipress forlag. ISBN 978-82-92224-27-4  Audiaturbok.no
Spring Burial (2013), Poems for my Poets I,II (2012/2013). Kataloger med tekster av Line Ulekleiv. Design av Anne Grethe Thoresen/Multipress forlag.
Selvportrett uten briller (2011). Katalog utgitt av Norske Kunstforeninger. Tekst av Line Ulekleiv. ISBN 978-82-90515-27-5

Innkjøp 
Nasjonalmuseet for Kunst, Arkitektur og Design, KODE Kunstmuseene i Bergen, Norges Bank, Nordenfjeldske Kunstindustrimuseum, Utenriksdepartementet, Norsk Kulturråd, Kunst på arbeidsplassen, Textilmuseet, Borås, Abecita Konstmuseums samlingar, Østfold fylkeskommune/Galleri F15, Nordland fylkeskommune, NorgesGruppen og Finanstilsynet.

Medlemskap 
 Norske Billedkunstnere
 Norske Tekstilkunstnere
 Norsk Billedhoggerforening

Referanser

Eksterne lenker 
Kunstnerens offisielle nettside
Kunstnerforbundet 
Kunstnernes Hus 
Office for Contemporary Art Norway (OCA)
Video performance; Ode til en vaskeklut, hymne til en tiger, 2017
Video presentasjon; The Nordic Award In Textiles 2015

 
Norske billedkunstnere